《十二月廿四日立春有怀渔庄漆林两兄京师》
清代·钱福胙

昨夜东风生绮陌，朝来采燕簪轻帻。人间可乐又逢春，日下还怜未归客。

青旗繁会阗燕郊，黄罗蹀躞翻云翘。夕阳鞍马忽四散，寒镫相对风萧萧。

忆昔杨盘会食时，堂中白玉传青丝。三年两地萦梦寐，一尊千里同愁思。

折梅远寄何人将，仰天但见群鸿翔。人生安得如汝乐，飞鸣到处皆成行。

作者简介：钱福胙，字尔受，号云岩，嘉兴人。乾隆庚戌进士，改庶吉士，授编修，历官侍读学士。有《竹房遗诗》。